Ċentinarju tal-Inkurunazzjoni Il-Pittur Ġużeppi Briffa fis-Santwarju tal-Madonna tal-Ħerba Waqt li f'Birkirkara din is-sena qed jitfakkar iċ-ċentinarju mill-inkurunazzjoni tax- Xbieha tal-Madonna tal-Ħerba li kienet saret fis-7 ta' Awwissu 1910, wieħed ma jistax ma jiftakarx ukoll fil-pittur Karkariż Ġużeppi Briffa, li bil-ħidma tiegħu rabat ismu, mhux artistikament biss, ma' dan is-Santwarju miżmum b'għożża mill- Karkariżi u minn ħafna u ħafna Maltin. Ġużeppi Briffa kien twieled fl-1901 u għalhekk kien għadu tifel ta' disa' snin meta saret l-inkurunazzjoni. F'dik is-sena wkoll f'Birkirkara, il-pittur Taljan Virginio Monti kien temm iċ-ċiklu tiegħu ta' affreski fil-knisja Kolleġġjata ta' Santa Liena u ċ-ċerimonja ta' l-inkurunazzjoni, minħabba ċ-ċokon tas-Santwarju li dak iż-żmien kien jerġa' iċken mil-lum kienet l-ewwel ċelebrazzjoni li biex ngħidu hekk, żanżnet it-Tempju Elenjan b'din id-dekorazzjoni ġdida. Dawn iż-żewġ esperjenzi ma setgħux ma laqtux lit-tfajjel Ġużeppi, li kien twieled f'ambjent qrib l-arti, peress li missieru kien dekoratur. Briffa nnifsu kien ifakkar kif kien aktar kmieni fi tfulitu, qabel ma kienet saret il-pittura ta' Monti, fil-Kolleġġjata kien hemm biss il-pittura ta' Cali fl-apside ewlenija, u kif hu kien jimpressjona ruħu bil-figura ta' l-ereżija fuq il-lemin, rappreżentata minn figura maskili, li quddiem id-dehra tas-salib rebbieħ, tidher nieżla rasha 'l isfel imkeċċija minn anġlu. Kien jimpressjona ruħu għall-bravura ta' Cali li rnexxielu jpitter dik il-figura f'dik il-poża mhux tas-soltu. Ma' dħul is-snin għoxrin tas-seklu tiegħu, jidher li Briffa beda jħaddem it-talenti pittoriċi tiegħu b'ċerta serjetà. Jista' jkun li kien diġà jagħmel xi kwadri tal-wiegħda li wħud minnhom jinsabu fis-Santwarju Tal-Ħerba. Kmieni ħafna fis-snin għoxrin kien pitter separju u xenarju ieħor għall-Oratorju ta' Birkirkara. Fl-1923, qabel ma kien beda l-istudji formali tiegħu fil-qasam tal-arti, pitter ir-ritratt tal-Prepostu Alfons Borg li jinsab fis-sagristija tal-Kolleġġjata u s-sena ta' wara beda x-xogħol tal-pittura tal-koppla, żewġ lunette u l-pendenti tal-kappella tal- Kunċizzjoni fl-istess knisja. Għalkemm kien beda l-istudji, ma kienx għarraf lill- għalliem tiegħu Edward Caruana Dingli b'dak li kien qed jagħmel, għax ried jara fejn kien kappaċi jasal waħdu. Il-Pittura f'Tal-Ħerba Dik il-ħabta kien sar it-tkabbir tas-Santwarju tal-Madonna tal-Ħerba għal kif narawh illum. Għalhekk mill-1925 'il quddiem, nibdew naraw il-konnessjoni ta' Ġużeppi Briffa ma' dan is-Santwarju. Dan kien il-kwadru laterali li hemm fil-kor li juri t- Twelid ta' Marija. Il-kwadru ta' pariġġu li juri l-Preżentazzjoni ta' Marija fit-Tempju sar fis-sena ta' wara, 1926. Ta' l-istess sena hu l-kwadru li juri l-Viżitazzjoni fuq l-altar tal-kappellun tal-lemin, waqt li dak fuq l-altar fil-kappellun faċċata tiegħu, li juri ż-Iwieġ ta' Marija u Ġużeppi sar fl-1927. Ix-xogħol tad-dekorazzjoni tal-koppla u t-trollijiet inbeda fl-1946, meta kienet għaddiet it-Tieni Gwerra Dinjija. L-ewwel ma sar kien il-kor, il-Glorja ta' Marija fis-Sema, meqjuma mill-profeti u l-qaddisin. Dan Briffa kien għamlu bħala wiegħda lill-Madonna. Fl-1949 saret il-pittura tat-tmien flieli tal-koppla li juru nisa mit- Testment il-Qadim: Estet, Debora, Giaele, Sara, Ġuditta, Abigael, Rut u Rebekka. Fl-1952 saru l-pendenti ta' taħt il-koppla li juru l-profeti: David, Iżaija, Ġeremija u Danjel. : Ix-xogħol ta' dekorazzjoni tas-Santwarju tal-Madonna tal-Ħerba tkompla bis-saqaf tal-korsija li Briffa lesta fl-1956. Il-kwadri ewlenin juru t-Tħabbira ta' l-Anġlu lil Marija u l-Preżentazzjoni ta' Ġest fit-Tempju. Fl-ispazji ta' bejn dawn u t-twieqi, bħal fil-bqija tat-trollijiet, hemm anġli jew putti li jixhdu l-ħila tal-artist fil-pittura tal-figura umana. Waqt li fl-ispazju dejjaq ta' qabel il-ħnejjiet tal-koppla, hemm anġli kbar bi skrizzjonijiet. Fl-1957 lesta t-troll tal-kappellun tal-lemin (naħa tal-ambone) li juri l-Pentecoste, waqt li sentejn wara ngħalaq iċ-ċiklu kollu meta tlesta l-kwadru tas-Sejba ta' Ġesli fit-Tempju, fil-kappellun tan-naħa l-oħra. U b'hekk is-Santwarju kien lest u msebbaħ bix-xogħol ta' Briffa, għaċ-ċelebrazzjonijiet taċ-ċinkwantenarju tal-Inkurunazzjoni li saru fl-1960. Diġà ngħata ħjiel li Briffa, sa minn żogħżitu seta' kien ipitter kwadri tal-wiegħda. Jidher li aktar 'il quddiem ukoll, meta kien qabad sewwa l-karriera ta' pittur u kien ikun imħabbat bil-kummissjonijiet, kien baqa' jagħmel minn dawn il-kwadri, u ma kienx jiċħad dit-talba ta' min kien jitolbu jagħmillu kwadri simili. Wieħed minn dawn il-kwadri, dak numru 232 datat 1923 jirrigwarda lilu nnifsu, jiġifieri kien kwadru li għamel għal grazzja li kien talab hu stess. Issa ma kienx baqa' jawtografa l-imsemmija kwadri, imma dawn jingħarfu mid- daqqa u mill-istil tal-imgħallem li tabilħaqq kien. Hemm differenza kbira bejn fl- istil u l-esekuzzjoni tal-kwadri tal-wegħda li għamel meta kien għadu żagħżugħ għal dawk li għamel fil-maturità artistika tiegħu, l-aktar wara li kien mar jistudja Ruma. Possibbilment, fis-Santwarju tal-Madonna tal-Ħerba hemm mat-tletin kwadru tal- wiegħda li ħarġu minn id il-pittur Gużeppi Briffa., numru ġmielu mill-ġabra ta' 'il fuq minn ħames mija li hemm. L-aħħar wieħed minnhom hu databbli għall-1974. Jirrapreżentaw ħafna sitwazzjonijiet, minn dawk marbutin ma' mard, operazzjonijiet u fejqan, dawk marbutin mat-Tieni Gwerra Dinjija, ħelsin minn disgrazzji jew għajnuna biex wieħed jgħaddi minn eżamijiet diffiċli. Fl-Oratorju tas-Santwarju wkoll hemm kwadru ta' Santa Tereża tal-Bambin Ġesi, li hu aktarx xoghol bikri ta' Briffa, u ieħor li juri lil San Ġuda Taddeo. Din tal-aħħar b'mod speċjali, hija xbieha li tgawdi ċerta devozzjoni minn dawk li jiffrekwentaw is-Santwarju. : Referenzi: Vella Apap N., L-Istorja tas-Santwarju tal-Madonna tal-Ħerba (2000). Gużeppi Briffa - Pittur Karkariż, pubbl: Kunsill Lokali B'kara (2001) Dun Nicholas Doublet fil-Każin tagħna Nhar l-Erbgħa 19 t'Awwissu 2009, l-Għaqda tagħna tat Merħba lil Dun Nicholas Doublet fil-każin tagħna. Dun Nicholas Doublet huwa qassis Karkariż li ftit jiem qabel ġie ordnat saċerdot. Huwa ġie milquħ mill-President tal- każin tagħna s-sur Anthonv Saliba. Flimkien mal-membri oħra tal-kumitat Dun Nicholas Doublet ġie imdawwar mal-każin tagħna fejn seta jara l-ħidma mużikali u soċjali tas-soċjetà tagħna matul is-sena. F'din il-Laqgħa / ż-żjara li l-kumitat stieden lil Dun Nicholas Doublet sabiex jiġi iżżur il-każin, is- Segretarju s-sur Rav Zammit f'isem il-kumitat ippreżenta rigal ta' tifkira lil Dun Nicholas Doublet. Il-Kumitat awgura lil dan is-saċerdot Karkariż fil- ħidma Pastorali tiegħu.